open-index/open-wikipedia-markdown huggingface dataset:
Džersej

náhľad|Single jersey na vrchné ošatenie
náhľad|Schéma záťažnej väzby milano-rib
**Džersej** (kodifikovaný tvar; do 80. rokov bol kodifikovaný tvar: **jersey**; iné názvy: **jersej** [vyslov: džersej], **džerzej**; nesprávne (bohemizmus): *žerzej*) je všeobecné označenie ľahkých až stredne ťažkých pletenín. Výrobky majú mäkký omak, dobre splývajú, sú nekrčivé, mierne roztiažne a elastické. Povrch je hladký alebo ľahko členitý.
 
Podľa niektorých definícií ide výhradne o záťažné pleteniny s tzv. džersejovou úpravou (valchovanie na účely zníženia elasticity, aby tovar bol vhodnejší na vrchné ošatenie). Názov sa používa ale aj pre osnovné pleteniny, ktoré sa podobajú tkaninám z vlnených alebo viskózových priadzí. V staršej českej odbornej literatúre (napr. *Tkalcovská příručka* z roku 1980) sa džersej opisuje ako krepová pletenina alebo tkanina, kým v anglických prameňoch sa nájdu celkom odlišné verzie úpravy tejto textílie (zvláštne farbivo, impregnácia olejom atď.).

Obyčajne sa rozoznáva jednoduchý a dvojitý džersej, pre ktoré sa v slovenčine používa často anglické označenie *single* a *double jersey*.  

## Etymológia
Názov pochádza od ostrova Jersey, kde rybári nosili vesty s hladkým povrchom pletené z hrubej vlny.

## Single jersey
Single jersey je obchodné označenie záťažných pletenín v jednolícnej väzbe. Úplety sú v porovnaní s double jersey menej rozťažné, používajú sa na spodnú a posteľnú bielizeň a ľahké vrchné ošatenie.

## Double jersey
Double jersey je súhrnný pojem pre dvojvrstvové záťažné pleteniny, ktorých základom je obojlícna alebo interloková väzba. Vzniká spletením jednolícnych riadkov, sčasti s podloženými alebo chytovými kľučkami. Pletací stroj musí byť vybavený dvoma ihlovými lôžkami. Napríklad väzba *milano-rib* (nákres vpravo) sa tvorí v troch riadkoch. V prvom riadku pletú spolu ihly oboch lôžok dohromady, v druhom riadku pracuje len predné lôžko a v treťom sú v činnosti len ihly zadného lôžka. Na oboch stranách tovaru je vidieť ľahké rebrovanie (vzniknuté v 2. a 3. riadku pleteniny). Iné džersejové pleteniny, ak nie sú žakárovo vzorované, majú málo členitý povrch, dobre splývajú a neskrúcajú sa. Vyrába sa spravidla na okrúhlych strojoch s oihlením jemnejším než *E 10* (najmenej 4 ihly na cm). K známym druhom patrí napr. *bourret*, *overnit*, *milano* a farebné žakárové vzory. Používajú sa najčastejšie na vrchné ošatenie a spodnú bielizeň.

## Tkaný džersej
Tkaný džersej (nazývaný aj *crépe jersey*) sa vyrába väčšinou z gréžového hodvábu s vysokým zákrutom v panamovej väzbe, útok sa zatkáva striedavo: 2 nite s pravým zákrutom a 2 nite doľava točené. Je to tkanina s mäkkým omakom, podobná *crépe romain*, používa sa na šaty a bundy.  

## Referencie

## Iné projekty

## Zdroj

Kategória:Textil
Letisko Nitra

**Medzinárodné letisko Nitra** (iné názvy: **Letisko Nitra**, **Letisko Nitra-Janíkovce**; ICAO: **LZNI**) je verejné medzinárodné letisko s nepravidelnou dopravou nachádzajúce sa v blízkosti mesta Nitra.

## Poloha
Nachádza sa v severnej časti Podunajskej nížiny, v juhovýchodnej časti mesta Nitra a v blízkosti mestskej časti Janíkovce.

## Charakteristika
Dvojica trávnatých vzletových a pristávacích dráh má dĺžku 1080 a šírku 150 m. V súčasnosti je letisko bez pravidelných liniek. 

## Externé odkazy
* Letiska Nitra - Janíkovce – Oficiálna webstránka

Nitra
Kategória:Doprava v Nitre
NHL 1934/1935

**Sezóna 1934/1935** bola 18. sezóna NHL. Najviac bodov v základnej časti získalo Toronto Maple Leafs a víťazom Stanley Cupu sa stal **[[Montreal Maroons]]**. Tím Ottawa Senators sa pred sezónou presťahoval do St. Louis, a premenoval sa na St. Louis Eagles.

## Konečné tabuľky základnej časti

### Kanadská divízia

### Americká divízia

## Play-off

## Ocenenia

## Zdroj

1934
Kategória:Ľadový hokej v 1934
Kategória:Ľadový hokej v 1935
Egyptské múzeum

**Egyptské múzeum** môže byť:
*Al-Mathaf al-misrí (v Káhire)
*Al-Mathaf al-misrí al-kabír (v Gíze)
*Ägyptisches Museum (rôzne múzeá v Berlíne, Bonne, Lipsku a Heidelbergu)
*Staatliches Museum Ägyptischer Kunst
*Museo Egizio (rôzne múzeá v Turíne a v Miláne a časť múzea vo Florencii)
*Museo Gregoriano Egizio (vo Vatikáne)
*Rosicrucian Egyptian Museum
Florentino Pérez

**Florentino Pérez** (* 8. marec 1947, Madrid, Španielsko) je španielsky podnikateľ, ktorý momentálne (2020) pôsobí ako prezident španielskeho futbalového klubu Real Madrid CF.

Pérez postupne začal pracovať na svojom projekte "Los Galácticos" - vytvoriť z Realu Madrid najlepší klub sveta. Jeho prezidentom bol dvakrát. Prvýkrát v rokoch 2000 až 2006 a jeho druhé funkčné obdobie začalo v roku 2009 a v roku 2017 bol opäť raz zvolený za prezidenta klubu. Je známy tým, že je ochotný zaplatiť za hráčov veľké finančné sumy. Medzi najznámejších hráčov, ktorých získal, patria Cristiano Ronaldo, Zinedine Zidane, Luís Figo, Kaká, Mesut Özil, David Beckham, Gareth Bale, Toni Kroos, Eden Hazard, Jude Bellingham a ďalší

## Iné projekty

## Zdroj

Kategória:Osobnosti z Madridu
Majstrovstvá Európy B kategórie v bejzbale 2013

**Majstrovstvá Európy B kategórie v bejzbale 2013** boli Majstrovstvá Európy B kategórie v bejzbale mužov, ktoré organizuje Európska bejzbalová konfederácia (CEB). Konali sa v rakúskej Viedni a švajčiarskom Zürichu od 22.27. júla 2013, za účasti 12 tímov rozdelených do 2 skupín. Dejiskami turnajov boli zürišský Stadium Heerenschürli s kapacitou 795 miest, ktorý bol renovovaný v roku 2010 a viedenský ASKÖ-Sportzentrum Spenadlwiese, ktorý je jedným z najväčších bejzbalových centier v Rakúsku a svoj domovský stánok tu majú bejzbalové kluby Viedeň Wanderers, Viedeň Metrostars a Viedeň Bucks. 

ME B kategórie boli zároveň kvalifikáciou na hlavné podujatie ME, ktoré sa uskutočnia v roku 2014 v Česku. Kvalifikovali sa naň iba víťazi oboch skupín.

CEB od roku 2013 znova vytvorila systém výkonnostných kategórií, keď sa k nemu vrátila po 9 rokoch. Družstvá boli rozdelené podľa výsledkov na ME a rebríčku európskych družstiev zostaveného za posledných 10 rokov. 

## Účastníci a nasadenie do skupín
Účastníci boli nasadení podľa nového kvalifikačného systému:
 

;Skupina v Rakúsku 

;Skupina vo Švajčiarsku 

 
 Číslo udáva umiestnenie v aktuálnom rebríčku IBAF k 6. februáru 2013.

## Výsledky
### Skupina v Rakúsku
#### Základná skupina

#### Finále

----

### Skupina vo Švajčiarsku
#### Základná skupina

#### Finále

## Konečné poradie

;Skupina v Rakúsku

;Skupina vo Švajčiarsku

## Referencie

## Externé odkazy
* Oficiálna stránka ME B 2013 v Rakúsku  
* Oficiálna stránka ME B 2013 vo Švajčiarsku  /
* ME B 2013 v Rakúsku na štatistickej stránke CEB  
* ME B 2013 vo Švajčiarsku na štatistickej stránke CEB  
* ME B 2013 na stránke Švajčiarskej bejzbalovej federácie  
* Oficiálna stránka CEB  

Kategória:Bejzbal v 2013
B kategória
Bejzbal
Kategória:2013 v Rakúsku
Kategória:2013 vo Švajčiarsku
Kategória:Športové podujatia v Zürichu
Bnej Herclija

**Bnej Herclija** môže byť:

* izraelský ženský hádzanársky klub z Herclije, pozri Bnej Herclija (hádzaná)
* izraelský basketbalový klub z Herclije, pozri Bnej Herclija (basketbal)
Američania

**Američania** môžu byť:
* obyvatelia amerického svetadielu alebo osoby narodené na americkom svetadiele, pozri pod Amerika (svetadiel)
* obyvatelia Spojených štátov alebo občania Spojených štátov alebo štátni príslušníci Spojených štátov alebo osoby narodené v Spojených štátoch, pozri Američania (USA)
* obyvatelia Spojených štátov, ktorí sami seba identifikujú ako osoby amerického pôvodu a nie ako osoby etnického pôvodu svojich (dávnych) predkov, pozri pod americký pôvod
* (v anglosaských krajinách) staršie:
**do konca 18. storočia (zriedkavo dodnes): domorodí Američania (najmä Indiáni)
**od 18. storočia do zač. 20. storočia: osoby narodené v Amerike, ktoré sú potomkami Európanov (najčastejšie občania USA)

## Referencie
Žerotín (prírodná pamiatka)

**Žerotín** je prírodná pamiatka ev. č. 1038 južne od obce Strážnice v okrese Hodonín. Oblasť spravuje AOPK ČR Správa CHKO Bílé Karpaty.

Dôvodom ochrany je charakteristický zvyšok lesostepi s prirodzenými spoločenstvami teplomilných rastlín a živočíchov.

## Iné projekty

## Pozri aj
* Zoznam chránených území v okrese Hodonín

## Zdroj

Kategória:Chránené územia v okrese Hodonín
Kategória:Prírodné pamiatky v Česku
Kategória:Chránená krajinná oblasť Biele Karpaty
Nairo Quintana

**Nairo Alexander Quintana Rojas** (* 4. február 1990, Cómbita, Kolumbia) je kolumbijský cestný cyklista jazdiaci za Movistar Team. Jeho najväčšia sila je v kopcoch, má veľmi ľahkú postavu.

## Ocenenia
;2010
*1. miesto celkovo Tour de l'Avenir
*: 1. miesto 6. a 7. etapa
;2011
1. miesto  klasifikácia vrchárov, Volta a Catalunya
;2012
*1. miesto celkovo  Vuelta a Murcia
*: 1. miesto 1. etapa
*1. miesto celkovo  Route du Sud
*: 1. miesto 3. etapa
*1. miesto Giro dell'Emilia
*1. miesto 6. etapa Critérium du Dauphiné
*1. miesto 1. etapa Vuelta a España
*1. miesto Vuelta a la Comunidad de Madrid, klasifikácia mladých jazdcov
;2013
*1. miesto celkovo  Tour of the Basque Country
*: 1. miesto 4. etapa
*: 1. miesto   bodovacia súťaž
*4. miesto celkovo Volta a Catalunya
*: 1. miesto 3. etapa
*7. miesto celkovo Vuelta a Andalucía

## Umiestnenie na pretekoch Grand Tour

## Referencie

## Iné projekty

Kategória:Kolumbijskí cyklisti
Kategória:Cyklisti na Letných olympijských hrách 2020
Roman Kreuziger (1986)

**Roman Kreuziger** (* 6. máj 1986, Moravská Třebová, Česko) je český profesionálny cestný cyklista. Od roku 2013 jazdí za Tinkoff-Saxo. Otcom Romana je Roman Kreuziger st., ktorý bol juniorský majster sveta v cyklokrose. V súčasnosti žije a trénuje so svojou rodinou v Taliansku blízko Lago di Garda.

## Úspechy

;2004
*20px Majster sveta do 19 rokov v cestných pretekoch jednotlivcov
*Majster Česka do 19 rokov v cestných pretekoch
*Majster Česka do 19 rokov v časovke jednotlivcov
*2. miesto 15px na MS do 19 rokov v časovke jednotlivcov
*2. miesto 15px na MS do 19 rokov v cyklokrose
;2007
*1. miesto Trofeo Città di Borgomanero
*1. miesto 1. a 2. etapa Settimana Lombarda
*6. miesto celkovo Tour de Romandie
*21. miesto celkovo Vuelta a España
;2008
*1. miesto celkovo Tour de Suisse
*:1. miesto 8. etapa
*1. miesto klasifikácia mladých jazdcov Tour of Missouri
*2. miesto celkovo Tour de Romandie
*12. miesto celkovo Tour de France
;2009
*1. miesto celkovo Tour de Romandie
*:1. miesto 4. etapa
*:1. miesto  klasifikácia mladých jazdcov
*2. miesto Clásica de San Sebastián
*3. miesto celkovo Tour de Suisse
*9. miesto celkovo Tour de France
*10. miesto celkovo Vuelta al País Vasco
;2010
*1. miesto celkovo Giro di Sardegna
*:1. miesto 2. etapa
*3. miesto celkovo Paris–Nice
*:1. miesto  klasifikácia mladých jazdcov
*5. miesto Amstel Gold Race
*9. miesto celkovo Tour de France
;2011
*1. miesto 4. etapa Giro del Trentino
*:1. miesto vrchárska klasifikácia
*4. miesto Liège–Bastogne–Liège
*5. miesto celkovo Giro d'Italia
*:1. miesto  klasifikácia mladých jazdcov
;2012
*1. miesto 19. etapa Giro d'Italia
*3. miesto celkovo Tirreno–Adriatico
*6. miesto Strade Bianche
;2013
*1. miesto Amstel Gold Race
*3. miesto celkovo Tour de Suisse
*6. miesto GP Miguel Indurain
*5. miesto celkovo Tour de France

## Umiestnenie na pretekoch Grand Tour

## Referencie

## Iné projekty

## Externé odkazy
*Oficiálna webstránka
* Palmares at Cycling Base (French) 

Kategória:Českí cyklisti
Kategória:Českí olympionici
Kategória:Cyklisti na Letných olympijských hrách 2008
Kategória:Cyklisti na Letných olympijských hrách 2012
Kategória:Cyklisti Tour de France
Škoda 15 T

**Škoda 15 T** (obchodný názov **ForCity Alfa**) je električka vyvinutá plzenskou spoločnosťou Škoda Transportation pre Dopravní podnik hl. m. Prahy v rokoch 2005 – 2008.

Pri zadaní a následne aj konštrukcii vozidla boli zohľadnené skúsenosti s prevádzkou typu Škoda 14 T v pražskej sieti. Prevádzka päťčlánkovej električky s neotočnými podvozkami v Prahe mala zmiešané výsledky, predovšetkým kvôli vysokému a nerovnomernému zaťaženiu náprav na strane električky a zároveň chýbajúcim prechodniciam a veľkému podielu málo únosných tratí (predovšetkým tých na BKV paneloch) na strane koľajovej siete. Preto bolo v krátkej dobe vypísané výberové konanie na nový typ električky, ktorý by mal podvozky otočné.

Škoda 15 T má preto tri články nesené štyrmi otočnými podvozkami, z toho dvoma krajnými a dvoma Jakobsovými medzi článkami. Usporiadanie tak zvonku pripomína článkové električky Tatra KT8D5, Düwag GT8, VarioLF3, prípadne aj vozidlá linky M1 budapeštianskej podzemnej dráhy, ale konštrukčne sa od nich veľmi líši. Veľmi krátke previsy krajných článkov umožnili skonštruovať čelá električiek v plnej šírke vozidla bez toho, aby pri prejazde oblúkom vybočovala z prejazdného prierezu, podobne ako vozne KT8D5 alebo VarioLF. Do električky vedú jedny jednokrídlové dvere pre vodiča a šesť dvojkrídlových pre cestujúcich.

## Referencie

## Iné projekty

## Externé odkazy
* Oficiálna stránka výrobcu 
* Dopravní podnik hl. města Prahy 

15 T
Kategória:Dráhové vozidlá vyrábané od roku 2005
Kategória:Kĺbové električky
Diabloceratops

**Diabloceratops** je vyhynutý rod rohatých dinosaurov z podčeľade Centrosaurinae, žijúcich v období vrchnej kriedy (pred približne 75 až 70 Ma) na území dnešného Utahu. Jeho jediným druhom je **Diabloceratops eatonis**.

## Opis
Diabloceratops bol mohutný štvornohý bylinožravec s relatívne veľkou hlavou s malými nadočnicovými rohmi a dlhým krčným golierom, ktorý zdobil pár dlhých ostňov (podobnými ostňami disponovali aj niektoré iné rohaté dinosaury napr. rod Styracosaurus).

## Nález
Holotyp nesúci označenie UMNH VP 16699 bol nájdený na území Grand Staircase-Escalante National Monument v roku 2002 a pozostáva z neúplnej lebky.

## Referencie

## Pozri aj
* Einiosaurus
* Styracosaurus

Kategória:Ceratopsidae
Kategória:Kriedové dinosaury
Kategória:Dinosaury zo Severnej Ameriky
Turistická značkovaná trasa číslo 5145

náhľad|Mohyla M. R. Štefánika
 **Turistická trasa číslo 5145** vznikla v apríli 2013 a spája mohylu M. R. Štefánika v Ivanke pri Dunaji a významné rázcestie Biely kríž. Dĺžka trasy je 17,1 km. Turistická trasa je v správe Klubu slovenských turistov.

## Priebeh
náhľad|Rázcestie Biely Kríž
Jej trasa vedie od mohyly M. R. Štefánika v Ivanke pri Dunaji popri Šúrskom kanáli okolo mestskej časti Vajnory, ďalej prechádza cez Panónsky háj okolo Šúrskych rybníkov, podchodom pod železničnú trať a cestu pri Svätom Jure sa dostáva do vinohradov, kde odbočuje doprava. Pri Sakrakopci sa napája na už existujúcu trasu medzi Sakrakopcom a Bielym Krížom, kde končí. 

Z Bieleho kríža sa dá červenou turistickou trasou 0701 pokračovať na Bradlo. Súčasťou trasy sú tri odbočky: jedna v Ivanke pri Dunaji, druhá na Sakrakopec a tretia k studničke. Táto trasa nahradila pôvodnú červenú turistickú trasu číslo 0710, ktorá viedla zo železničnej stanice v Ivanke pri Dunaji po Štefánikovu mohylu.

## Referencie

## Pozri aj
* Zoznam turistických značkovaných trás v Malých Karpatoch

## Iné projekty

## Externé odkazy
* Poloha a priebeh na turistickej mape

5145
5145
Povrchové poranenie hlavy

**Povrchové poranenie hlavy** je poranenie kože a podkožia hlavy. Má formu pomliaždeniny, odreniny, bodnej, sečnej a reznej rany, nepostihuje kosti lebky. Niekedy sa povrchovým poranením hlavy myslí v užšom zmysle len poranenie vlasatej časti hlavy (skalpu).

## Typy
Významné sú *[[lacerácia|laceračné poranenia]]*, teda tie ktoré porušujú integritu kože. Poraneného významnejšie neohrozujú, no môžu výrazne krvácať a pretože bývajú často znečistené, sekundárne (neskôr) sa infikovať.

Druhú skupinu tvoria *[[hematóm]]y*, pričom v oblasti hlavy sa rozlišujú dva typy s odlišným klinickým priebehom:
* kefalhematóm
* subgaleálny hematóm

## Pozri aj
* poranenie hlavy

## Zdroj
*

Kategória:Poranenie hlavy
Pohár európskych majstrov v ľadovom hokeji 1986/1987

22. ročník hokejového turnaja Pohára európskych majstrov. Víťazom turnaja sa stal klub HC CSKA Moskva.

## Systém a účastníci
Majstri európskych líg sezóny 1985/86. Súťaž organizovala IIHF. Súťaž bola hraná K.O. systémom. Finále sa hralo v skupine.

## Výsledky
### Kvalifikácia
Dva tímy 2. a 9. Októbra 1986 odohrali kvalifikáciu o prvé kolo.

### 1. kolo
Zápasy 1. kola sa hrali 16. a 23. Októbra 1986. Víťazi postúpili do 2.kola.

1 prvý zápas nakoniec skončil 9:1 pre Mont-Blanc HC, ale kvôli neoprávnenému štartu 2 hráčov bolo stretnutie kontumované 0:5.

### 2. kolo
Zápasy 2. kola sa hrali 13. und 20. November 1986. Víťazi postúpili do 3.kola.

### 3. kolo
Zápasy 2. kola sa hrali vo februári 1987. Víťazi postúpili do 3.kola.

1 Oba zápasy sa hrali v Tampere.
2 Oba zápasy sa hrali v Klagenfurte.

### Finále

#### Tabuľka

#### Najlepší hráči

## CSKA MOSKVAvíťaz Pohára európskych majstrov
**Brankári:** Jevgenij Belošeikin, Alexander Tyschnych

**Obrancovia:** Vjačeslav Fetisov, Alexej Gusarov, Alexej Kasatonov, Igor Krawčuk, Sergej Seljanin, Sergej Starikov, Vladimir Zubkov

**Útočníci:** Vjačeslav Bykov, Andrej Chomutov, Alexander Gerassimov, Valerij Kamenskij, Vladimir Krutov, Igor Larionov, Sergej Makarov, Alexander Sybin, Ihor Čibirev, Michail Vassiliev, Andrej Vinogradov

**Tréner:** Viktor Tichonov

Kategória:Ľadový hokej v 1986
Kategória:Ľadový hokej v 1987
Kategória:Súťaže v ľadovom hokeji
Majstrovstvá Európy II. divízie v pozemnom hokeji žien 2013

**Majstrovstvá Európy II. divízie v pozemnom hokeji žien 2013** boli v poradí 5. Majstrovstvá Európy II. divízie v pozemnom hokeji žien. Bolo to druhé najvyššie kontinentálne podujatie v pozemnom hokeji žien v roku 2013, ktoré organizuje Európska federácia pozemného hokeja (EHF). Konalo sa od 22.28. júla 2013 v meste Cambrai, v administratívnom regióne Nord-Pas-de-Calais, vo Francúzsku za účasti 8 tímov. Zvíťazilo družstvo Talianska, ktoré sa spolu s druhým Poľskom prebojovalo do elitných ME, ktoré sa budú konať v roku 2015.

Všetky zápasy sa hrali na štadióne Stadium Villars, ktorý je domovským stánkom klubu Cambrai Hockey Club.

## Kvalifikované družstvá
náhľad|Ženskí účastníci ME 2013
<div style="-moz-column-count:1; column-count:1;">


</div>

 Číslo udáva umiestnenie v medzinárodnom rebríčku FIH k 30. júnu 2013.

## Výsledky
### Základné skupiny
#### Skupina A

#### Skupina B

----

### 2. fáza
#### Skupina o 5.8. miesto

#### Semifinále

#### Stretnutie o 3. miesto

#### Finále

## Konečné poradie tímov

## Referencie

## Pozri aj
* Majstrovstvá Európy v pozemnom hokeji 2013
* Majstrovstvá Európy III. divízie v pozemnom hokeji žien 2013

## Externé odkazy
* ME II. divízie 2013 na oficiálnej stránke EHF 
* Oficiálna stránka ME II. divízie 2013 /
* ME II. divízie 2013 na stránke klubu Cambrai Hockey Club 

Kategória:Pozemný hokej v 2013
Ženy
Pozemný hokej
Volodymyr Vasyľovyč Mykyta

**Volodymyr Vasyľovyč Mykyta** (, * 1. február 1931, Rakošyno, Česko-Slovensko – † 16. júl 2025) bol ukrajinský maliar, nositeľ titulu Národný umelec Ukrajiny, člen podkarpatskej výtvarnej školy.

Narodil sa v podkarpatskej obci Rakošyno vo vtedajšom Česko-Slovensku. V roku 1950 absolvoval pod vedením slávnych maliarov profesorov Adalberta Erdélyiho, Josipa Bokšaja a Fedora Manajla Užhorodské učilište umeleckopriemyselného kreslenia. Pre náboženské a protiideologické postoje mu nebolo umožnené pokračovať v ďalšom štúdiu. Žil a pôsobil v Užhorode.

## Tvorba
Mykytov maliarsky štýl je charakteristický vlastným poňatím zobrazovaných predmetov, scenérií a osôb, zvlášť v prípade prírodných krás ukrajinských Karpát. Slávu a medzinárodné uznanie mu v prvej etape jeho tvorby priniesli umelecké výjavy zo života Huculov, neskôr sa jeho dielo rozšírilo do všetkých oblastí výtvarného umenia. Napriek vlastnému štýlu je v jeho práci citeľný vplyv významného postimpresionistu a učiteľa A. Erdélyiho, s ktorým mal Mykyta veľmi blízky vzťah.

## Referencie

## Externé odkazy
* 

Kategória:Ukrajinskí maliari
Kategória:Osobnosti zo Zakarpatskej oblasti
Zoznam víťazov zmiešanej štvorhry na Wimbledone

Toto je **zoznam víťazov zmiešanej štvorhry na turnaji [[Wimbledon (tenis)|Wimbledon]]**, ktorá sa po prvýkrát objavila na turnaji v roku 1913. 

## Zoznam finálových zápasov

Zmiešané štvorhry
Žernoseky

**Žernoseky** môže byť skrátené označenie obce v Česku v okrese Litoměřice v Ústeckom kraji:
* Malé Žernoseky
* Velké Žernoseky

## Pozri aj
* Žarnov
* Žernov
Rumpál (navijak)

náhľad|Typické využitie rumpálu na vyťahovanie vedier zo studní
**Rumpál** (v dávnej slovenčine aj *rumpang*) môže byť:
* najjednoduchšie zdvíhadlo v podobe vodorovného (v užšom zmysle len dreveného) valcovitého hriadeľa, ktorý sa otáča pomocou naňho pripevnenej kľuky (prípadne kolesa), a na ktorý sa navíja povraz, lano alebo reťaz s pripevneným bremenom či okovom (na vodu alebo na rudy); vyskytoval sa najmä v baníctve, v studniach a na stavbách
* na lodiach (popri predchádzajúcom význame aj): kotvový navijak

## Princíp
náhľad|F<sub>2</sub>.R = F<sub>1</sub>.r
Rumpál funguje na princípe jednoduchého stroja koleso na hriadeli, pričom pomer síl je daný pomerom medzi dĺžkou hnacej kľuky na ručné otáčanie mechanizmu a priemerom hnaného bubna určeného na navíjanie lana, reťaze a pod. 

## Pôvod
Pôvodne sa ako rumpál asi označovali rumpály používané v baniach na zdvíhanie rudy alebo vody, ktoré mali podobu dreveného stojana s valcom s veľkou kľukou a s pripevneným lanom alebo reťazou s okovom na konci, ktorý bol umiestnený  nad otvorom v bani. 

## Etymológia
Slovo je nemeckého pôvodu, v slovenčine je prvýkrát doložené v roku 1632. Uvádzajú sa dve najpravdepodobnejšie možnosti nemeckých výrazov, z ktorých môže pochádzať: 
*stredná horná nemčina *rum(p)bäm, runbän* > neskoršia nemčina *Rum(p)baum, Runnbaum, Ronn(e)baum, Rebbaum* > dnešná nemčina *Rundbaum* (t.j. doslova "okrúhly strom")
*raná nová horná nemčina *rollbaum* > dnešná nemčina *Rollbaum*  (t.j. doslova "rolovací strom")
Slovo Rundbaum v tomto význame v nemčine používa dodnes, slovo Rollbaum sa používalo v nedávnej minulosti.

## Referencie

## Pozri aj
* Žeriav (stroj)

## Externé odkazy
* Výroba a použitie historického dreveného rumpálu

Kategória:Jednoduché mechanizmy
Kategória:Zdvíhacie zariadenia
Joaquim Rodríguez

**Joaquim Rodríguez** celým menom **Joaquim Rodríguez Oliver** (* 12. máj 1979, Barcelona) je španielsky cestný cyklista jazdiaci za Team Katusha.  Nikdy celkovo nevyhral ani jednu Grand Tour, ale vyhral 10 etáp. Jeho najlepšie celkové umiestnenie je druhé miesto na 2012 Giro d'Italia a tretie miesto na Vuelta a España 2010 a 2012. Tretie miesto obsadil aj na 2013 Tour de France. Celkovo dvakrát vyhral ranking UCI Pro Tour 2010 a 2012.

## Ocenenia

;2009
*1. miesto 4. etapa Tirreno–Adriatico
*1. miesto 2. etapa Vuelta a Burgos
*2. miesto Liège–Bastogne–Liège
*3. miesto  UCI Road World Championships
*7. miesto celkovo Vuelta a España
;2010
*1. miesto celkovo **[[2010 UCI World Ranking|UCI World Ranking]]**
*1. miesto celkovo Volta a Catalunya
*1. miesto GP Miguel Indurain
*1. miesto 5. etapa Tour of the Basque Country
*2. miesto La Flèche Wallonne
*3. miesto celkovo Vuelta a España
*:1. miesto 14. etapa
*5. miesto Clásica de San Sebastián
*7. miesto celkovo Tour de France
*:1. miesto 12. etapa
;2011
*1. miesto celkovo  Vuelta a Burgos
*:1. miesto  Bodovacia súťaž
*:1. miesto 2. etapa
*Vuelta a España
*:1. miesto 5. a 8. etapa
*1. miesto 1.etapa Tour of the Basque Country
*2. miesto Amstel Gold Race
*2. miesto La Flèche Wallonne
*3. miesto  Giro di Lombardia
*4. miesto celkovo Giro d'Italia
*5. miesto celkovo Critérium du Dauphiné
*:1. miesto 6. a 7. etapa
*:1. miesto  Bodovacia súťaž
*:1. miesto  Vrchárska klasifikácia
;2012
*1. miesto celkovo **[[2012 UCI World Ranking|UCI World Ranking]]**
*1. miesto La Flèche Wallonne
*1. miesto Giro di Lombardia
*2. miesto celkovo Giro d'Italia
*:1. miesto  Bodovacia súťaž
*:1. miesto 10. a 17. etapa
*2. miesto celkovo Tour of the Basque Country
*:1. miesto 4. a 5. etapa
*3. miesto celkovo Vuelta a España
*:1. miesto 6., 12. a 14. etapa
*6. miesto celkovo Tirreno–Adriatico
*:1. miesto 6. etapa
*8. miesto Clásica de San Sebastián
;2013
*2. miesto Liège–Bastogne–Liège
*2. miesto celkovo Volta a Catalunya
*3. miesto celkovo Tour de France
*4. miesto celkovo Tour of Oman
*:1. miesto 4. etapa
*5. miesto celkovo Tirreno–Adriatico
*:1. miesto 5. etapa
*6. miesto La Flèche Wallonne

## Umiestnenie na pretekoch Grand Tour

N = Nedokončil

## Referencie

## Iné projekty

## Externé odkazy
* Oficiálna webstránka

Kategória:Španielski cyklisti
Kategória:Osobnosti z Barcelony
Kategória:Španielski olympionici
Kategória:Cyklisti na Letných olympijských hrách 2016
Kategória:Cyklisti na Giro d’Italia
Kategória:Cyklisti na Vuelta a España
Kategória:Cyklisti Tour de France
Rumpál

**Rumpál** môže byť:
*druh jednoduchého zdvíhadla, pozri rumpál (navijak)
*prírodná pamiatka v Česku, pozri Rumpál (prírodná pamiatka)
*prezývka motocyklu značky JAWA 500 OHV
Žarnov (nástroj)

náhľad|Tibeťan so žarnovom (1938)
[náhľad|Súčasná podoba malého žarnova (30cm), ako ho možno zaobstarať na trhu v [Čína|Číne]]
**Žarnov** je praveký ručný kamenný mlynček na obilie.

Žarnov pozostával zo sady dvoch mlecích kameňov tvaru valcovitých diskov. Spodný kameň - ležiak bol pevný. Horný kameň - behúň bol na spodný kameň zabrúsený a na ležiaku sa otáčal pozdĺž osového čapu. Mlynček sa roztáčal ručne, pomocou dreveného kolíka zasadeného do otvoru na obvode behúňa. Najstaršie žarnovy nemajú otvor pre kolík a predpokladá sa preto, že boli roztáčané pomocou remeňa alebo povrazu upevneného na obvode behúňa. Obilie sa do mlynčeka sypalo stredovým otvorom v behúni, okolo čapu, ktorý nevyplňoval celý priestor otvoru v behúni. 

## Vynález žarnova
Od neolitickej revolúcie tvorilo zrno divokých tráv a neskôr aj obilie podstatnú súčasť potravy. Zrno aj obilie sa konzumovali spravidla rozdrvené či rozomleté. Najstarším nástrojom na spracovanie zrna bolo jednoduché kamenné drvidlo, zložené z dvoch kameňov. Na väčší kameň sa nasypalo zrno a menším kameňom sa pohybom od seba a k sebe roztieralo. Práca s drvidlom bola namáhavá a zdĺhavá, zvlášť, pokiaľ bolo potreba vyrobiť múku, nie len hrubo nadrvený „šrot“. Zhotovenie kilogramu múky trvalo 1-3 hodiny. Od piateho storočia pred Kr. sa začali šíriť tzv. mlynčeky gréckeho typu. Boli to vlastne zväčšené a zdokonalené drvidlá. Ťažký horný trecí kameň bol opatrený dlhou rukoväťou a kývavý pohyb okolo osi mimo trecí kameň zaisťovalo viac ľudí, spravidla otrokov. Otvorom v hornom kameni prepadávalo obilie postupne medzi oba kamene a drvilo sa na múku. V Čechách sú doložené „barbarizované mlynčeky gréckeho typu“, používajúce podobné princípy, ale vyhotovené v menšom prevedení pre jedného človeka.

Komu pripísať vynález rotačného mlynčeka nie je zatiaľ celkom jasné. Objavili sa v 3. – 2. storočí pred Kr. v Taliansku a v Španielsku. K sprostredkovaniu idei rotačného mlyna medzi Stredomorím a strednou Európou došlo skôr cestou ibersko-juhogalsko-severogalskou, než priamym kontaktom cez Alpy. Každopádne sa žarnovy v keltskom prostredí ujali a v poslednom storočí pred koncom letopočtu značne rozšírili.

## Žarnovy v stredoveku a novoveku
Ručné kamenné mlyny boli na Morave používané až do začiatku 20. storočia.

Na fotografii z Číny je zachytený novodobý žarnov predávaný v roku 2010 na trhu v Chaj-kchou. Podivuhodná je ako funkčná podobnosť s Keltským žarnovom (vysoký a ťažký behúň, zahĺbenie behúňa pre ľahšie nasypanie obilia, otvor v boku behúňa pre kolík, ...), tak ak kľuka, ktorá slúži na roztáčanie žarnova. Z hľadiska ergonómie ovládania je pravdepodobné, že takto mohol byť riešený pohon aj pri mlynčekoch doby laténskej.

## Referencie

* 

## Pozri aj
* Mlynský kameň

## Externé odkazy
* Horák Václav, Mletie obilia, na stránkach www.keltove.cz, 2008 

Kategória:Pravek
Kategória:Nástroje
Kategória:Mlynárstvo
Kategória:Archeologické nálezy
Kategória:Dejiny techniky
Žerotice (hrad)

**Žerotice** je zrúcanina hradu nachádzajúca sa na juhovýchodnom okraji obce Žerotice v okrese Znojmo. Jeho zvyšky sú chránené ako kultúrna pamiatka Českej republiky.

## Opis
Stavba malého rozsahu s okrúhlym pôdorysom mala budovy sústredené pozdĺž vnútornej strany hradieb, vymedzujúce stredné nádvorie, ku ktorému viedol prístup z južnej strany cez 12 m širokú obmurovanú priekopu klenutým prejazdom. Opevnenie okrem priekopy tvorila hradná stena, miestami spevnená opornými piliermi s drobnými priestormi v hornej časti, umožňujúcimi posádke flankovanie priľahlej kurtíny. V severozápadnej časti stála hranolová veža, budovy na východe zdobila klenutá arkádová ochodza.

## Dejiny
Prvá pripomienka o dedine s poschodovým hrádkom pochádza z roku 1259 za majiteľa Cuzkraja zo Žerotic. Dedina s kostolom sv. Martina je zmieňovaná už v roku 1253. Tvrdza sama je výslovne uvádzaná až v roku 1358, kedy ju Adam zo Žerotic predal Benešovi z Weitmile, ktorý ju rozšíril a ďalej je v prameňoch nazývaná hrad. Hrad bol v držaní rodu z Weitmile až do roku 1502. Ďalšími známymi majiteľmi boli Jindřich Lechovický zo Zástřizel (1512), Fridrich Březnický z Náchoda (1554), Jiří Ehrenreich zo Sinzendorfu (1628). Vplyvom prestavby je od roku 1512 stavba označovaná ako zámok, v renesančných úpravách pokračovali aj Zástřizlovci a Březnickí. Počas tridsaťročnej vojny bol hrad dobytý a vypálený Švédmi. Ďalší majitelia, Blierovci, previedli barokové úpravy, ale hrad opustili a odsťahovali sa sa na blízky zámok Želetice. V roku 1711 sa hrad stal majetkom Františka Karla grófa Berchtolda z Uherčic, čím došlo k definitívnemu pripojeniu k Želeticiam, následne jeho syna Františka Antonína, po jeho smrti potom Prospera Berchtolda, ktorý ho v roku 1755 predal grófke Márii Eliške Walldorfovej. Od roku 1761 bol v majetku Ignáta Bohumíra Walldorfa a po roku 1796 Františka Chorinského. Rod Chorinsky vlastnil panstvo s veľkostatkom až do roku 1863, kedy ho Viktor predal Bedřichovi Kammelovi z Hardeggu (v roku 1874 hrad vyhorel). Z tohto rodu boli vlastník Karel (od roku 1884), dr. Karel (1890), Siegfried (1917) a naposledy dr. Dominik Kammel, ktorý ho predal v roku 1936 Aloisovi Fišlovi. Od roku 1938 dochádzalo k búraniu častí hradu a materiál bol používaný na stavbu cesty do Želetic. Veľkostatok (s hradom) bol vyvlastnený pozemkovou reformou v roku 1948. V roku 1988 sa zrútili dve steny hranolovej veže.

## Súčasnosť
Do súčasnej doby sa z hradu zachovala renesančne klenutá miestnosť, obvodové murivo paláca (do výšky prvého poschodia), oporné piliere hradieb, zvyšok hranolovej veže a obmurovaná priekopa. 

Posledný majiteľ zrúcaninu zakúpil v roku 1998 a postupne ju rekonštruuje.

## Referencie

* 

## Externé odkazy
* Obec Žerotice 
* Hrady.cz 
* Oficiálne stránky obce Žerotice 
* Castles.cz 

Žerotice
Kategória:Kultúrne pamiatky v okrese Znojmo
Kategória:Ruiny v Česku
Kategória:Stavby v okrese Znojmo
Madeira Andebol SAD

**Madeira Andebol SAD** môže byť: 

* portugalský ženský hádzanársky klub z mesta Funchal, pozri Madeira Andebol SAD (ženy)
* portugalský mužský hádzanársky klub z mesta Funchal, pozri Madeira Andebol SAD (muži)
CS Dinamo Bukurešť

**CS Dinamo Bukurešť** môže byť:

* rumunský športový klub z Bukurešti založený v roku 1948, pozri CS Dinamo Bukurešť (klub)
* rumunský mužský hádzanársky klub z Bukurešti, pozri CS Dinamo Bukurešť (hádzaná)
Majstrovstvá Európy IV. divízie v pozemnom hokeji mužov 2013

**Majstrovstvá Európy IV. divízie v pozemnom hokeji žien 2013** boli v poradí 5. majstrovstvá Európy IV. divízie v pozemnom hokeji mužov. Bolo to štvrté najvyššie kontinentálne podujatie v pozemnom hokeji mužov v roku 2013, ktoré organizuje Európska federácia pozemného hokeja (EHF). Konalo sa od 21.26. júla 2013 v Aténach, v Grécku za účasti iba 3 tímov. Najlepšie družstvo v podobe domáceho gréckeho výberu postúpilo o 2 roky do vyššej divízie ME.

Podujatie sa konalo spoločne s turnajom III. divízie ME žien.

## Kvalifikované družstvá
náhľad|Mužskí účastníci ME 2013
<div style="-moz-column-count:1; column-count:1;">



</div>

 Číslo udáva umiestnenie v medzinárodnom rebríčku FIH k 7. júlu 2013.

## Výsledky

## Konečné poradie tímov

## Referencie

## Pozri aj
* Majstrovstvá Európy v pozemnom hokeji 2013
* Majstrovstvá Európy II. divízie v pozemnom hokeji mužov 2013
* Majstrovstvá Európy III. divízie v pozemnom hokeji mužov 2013

## Externé odkazy
* ME IV. divízie 2013 na oficiálnej stránke EHF 
* Oficiálna stránka Gréckej federácie pozemného hokeja 

Kategória:Pozemný hokej v 2013
Muži
Pozemný hokej
Kategória:2013 v Grécku
Žernov (prírodná rezervácia)

**Žernov** je prírodná rezervácia ev. č. 1773 severne od obce Dolní Ředice v okrese Pardubice. Oblasť spravuje Agentúra ochrany prírody a krajiny ČR.

Dôvodom ochrany je zachovanie a ochrana krajinársky a biologicky cenného územia, ktoré tvorí zvyšky prirodzenej dubohrabiny, rybníky, rákosie a mokré lúky tvoriace ekologicky stabilný ostrov obklopený intenzívne poľnohospodársky využívanou krajinou. Tieto biotopy sú domovom zvlášť chránených druhov živočíchov a rastlín. Časť tohto chráneného územia a časť jeho ochranného pásma je zároveň vymedzená ako biocentrum regionálneho významu v spracovanom Lokálnom územnom systéme ekologickej stability Ředice.

## Mykológia
Roku 2007 prebehla v rámci rezervácie inventarizácia výskytu vyšších hub. Za najvzácnejšiu objavenú hubu je považovaná čiaška tmavomodrá (*Peziza saniosa*). Z ďalších vzácnych a bioindikačných druhov tu bolo opísaných mnoho hríbovitých húb: zlatohríb úhľadný (*Aureoboletus gentilis*), hríb bronzový (*Boletus aereus*), hríb príveskatý (*Boletus appendiculatus*), hríb jamkatý (*Boletus depilatus*), hríb plavý (*Boletus impolitus*), hríb horký (*Boletus radicans*), hríb satanský (*Boletus satanas*), kozák žltopórový (*Leccinum crocipodium*) a tiež hríb Quéletov (*Boletus queletii*). Ďalej šťavnačka hájová (*Hygrophorus nemoreus*), rýdzik ostrý (*Lactarius acris*), čiaška miskovitá (*Peziza succosa*) a plávka lepkavá (*Russula viscida*).

## Referencie


## Pozri aj
* Zoznam chránených území v okrese Pardubice

## Iné projekty

## Zdroj
* 

Kategória:Chránené územia v okrese Pardubice
Kategória:Prírodné rezervácie v Česku
Kategória:Povodie Labe
Mlynský kameň

[náhľad|Žarnovy v [Zubrnice|Zubrniciach]]  
náhľad|Mlynské kamene
**Mlynský kameň** alebo **žarnov** je kameň, ktorý je súčasťou mlyna či mlynčeka na mletie múky, a to vždy ako jeden z kameňov tzv. *zloženia* pozostávajúceho z dvoch kruhových kameňov na sebe. Horný kameň sa volal *behúň*; pri mletí sa otáčal nad spodným, ktorý sa nazýval *ležiak*. Behúň neležal celkom na ležiaku, a to vďaka tzv. *ľahčidlu*. Ľahčidlo nepatrne nadvihovalo či spúšťalo behúň podľa toho, ako jemne sa malo mlieť.

## Opis funkcie
Behúň ručného mlynčeka bol na okraji vybavený drevenou rukoväťou alebo len jamkou, do ktorej sa opieral kolík. Behúň vodného a veterného mlyna mal pri vnútornom otvore dva protiľahlé záseky, do ktorých zapadala priečka, sprostredkúvajúca otáčanie. Niekedy bol stredový otvor štvorhranný. Otvorom v strede behúňa sa vysypávalo obilie, ktoré prepadávalo do priestoru medzi kamene, kde bolo drvené respektíve trhané. Na umletie múky však nestačilo len jedno zomletie, ale mlelo sa opakovane niekoľkokrát za sebou. Obilky sa trhali o ostré hrany na povrchu kameňov. Na kameňoch boli vysekané šikmé lúčovité drážky, smerom od stredu stále plytšie, ktoré usmerňovali pohyb obiliek od stredu k obvodu. Po zomletí asi päťdesiatich mechov obilia odobrali mlynári behúň a zvláštnymi zaostrenými kladivkami obnovovali otupené ostré hrany mlecích plôch. Materiálom pre mlynské kamene boli predovšetkým tvrdé druhy pieskovca, ryolitu, trachytu alebo aj vhodne zatmelené drte kremeňa a kremenca do cementu. Obvod mlecích kameňov niekedy chránili proti prasknutiu a roztrhnutiu železné obruče.

## Dejiny
Ručné mlynčeky na obilie poznali všetky obilnárske kultúry už od praveku. V rímskej armáde nosil každý desiaty vojak mlynček v batohu. Pri mletí kameňmi sa do múky dostával piesok, čo spôsobovalo rýchle obrusovanie zubov, nápadné pri pravekých nálezoch kostier. Nálezy mlynských kameňov rôzneho veku na území Česka sú možné okolo bývalých mlynov alebo hradísk. Od konca 19. storočia nahradili mlynské kamene valcové mlyny s oceľovými valcami.

## Význam
Slovo žarnov, praslovanské *žornov*, mohlo označovať tak jednotlivý kameň, ako aj celé zloženie. Žarnov sa ako motív často vyskytuje aj v heraldike a vo výtvarnom umení.

## Referencie

* 

## Pozri aj
* Mlyn
* Múka
* Žarnov (nástroj)

## Iné projekty

## Externé odkazy
* Nástroje na úpravu žarnovov
* Databáza európskych lomov na žarnovy
* Vyradené žarnovy - Peak District 
* Video o upravovaní žarnovov
* Millstones & Querns on Flickr

Kategória:Mlynárstvo
Žernosecké jezero

**Píšťanské jezero** alebo **Žernosecké jezero** je umelo vytvorené antropogénne jezero s rozlohou asi 90  ha, ktoré sa nachádza medzi obcami Píšťany, Velké Žernoseky a Žalhostice v okrese Litoměřice na pravom brehu rieky Labe prakticky pod vrchom Radobýl. Na protiľahlom ľavom brehu Labe sa nachádza mesto Lovosice. Táto vodná plocha vznikla v 50. a 60. rokoch 20. storočia zatopením (priesakom riečnej vody) bývalej pieskovne (resp. lomu na štrkopiesok). Tunajší piesok bol použitý pre výstavbu veľkých vodných diel na Vltave, najmä Slapskej priehrady a Orlickej priehrady.

## Opis
náhľad|vľavo|Žernosecké jezero je vodná plocha vpravo dole
Jazero má približne tvar päťuholníka a má priemer cez 1&nbsp;km. Nachádzajú sa na ňom tri malé ostrovy a dva výraznejšie výbežky pevniny smerom do jazera.

Jazero je na svojom severnom konci spojené asi 300 m dlhým prietokom s riekou Labe.

### Labské stupne
Vznik tohto jazera je daný aj konfiguráciou jednotlivých labských riečnych stupňov. Posledná priehradná hrádza (hať) na Labe sa nachádza v Ústí nad Labem (Střekovská priehrada), k tomuto labskému stupňu náleží vlastne aj tzv. Žernosecké jezero, je s ním na svojej severnej strane spojené. Predposledným riečnym stupňom je *lovosický jez*, ktorý zadržuje labskú vodu medzi obcami České Kopisty a mestom Lovosice na Litoměřicku - nachádza sa na ňom ako sútok Labe s Ohře tak aji samotné mesto Litoměřice. Lovosický jez ako taký sa nachádza vzdušnou čiarou len necelý polkilometer od brehov Žernoseckého jezera. Je veľmi pravdepodobné, že labská voda do jazera prirodzene presakuje pieskovým podložím rieky vďaka tlakovom spáde podzemnej vody z neďalekého vyššieho riečneho stupňa.

## Využitie
Táto veľká vodná plocha dnes slúži predovšetkým k rekreácii. Na jeho severovýchodnej strane sa nachádza továreň na výrobu betónových prvkov komunikácií (betónových prefabrikátov) a odvodňovacích systémov diaľníc a letísk.

[náhľad|550px|center|Pohľad z [Lovoša smerom k Litoměřiciam a Radobýli]]

## Referencie

## Iné projekty

## Zdroj
* 

Kategória:Jazerá v Česku
Kategória:Okres Litoměřice
Kategória:Povodie Labe
Ildırı

náhľad|Zvyšky amfiteátra
náhľad|Dnešné mesto Ildir
**Ildırı** je dedina v dnešnom Turecku na pobreží Egejského mora, neďaleko mesta Izmir. V staroveku bola známa ako **Erythrai** (starogr. *Ερυθραί*; novogr. *Erythres* - *Ερυθρές*; po latinsky *Erythrae*), neskôr do roku 1923 ako **Lythri** (gr. *Λυθρί*) a bolo to významné starogrécke mesto v kraji Iónia v Malej Ázií.

## Dejiny
### Starovek
Podľa gréckej mytológie mesto pôvodne založili Kréťania pod vedením Erythra, ktorý mal byť synom Radamantha, ktorého rodičia mali byť Európa a Zeus. Kréťania mali byť vyhnaní Iónmi niekedy v 11. storočí pred Kr. Je možné, že táto mytológia vychádza zo skutočnej udalosti, nakoľko západná Malá Ázia podliehala vplyvom Minojskej Kréty. V klasickej antike tu žili iónski Gréci a mesto patrilo do spolku mestských štátov Iónie. Z Erytreje pochádza aj archaická socha koré, ktorá je jedna z najstarších gréckych sôch. V 6. storočí pred Kr. mesto vyplienili Peržania. Erytrea však nikdy nepatrila medzi najväčšie a najvýznamnejšie grécke mestá, avšak i tu sa nachádzalo mnoho chrámov a divadlo. Mesto v 3. storočí pred Kr. pripadlo Alexandrovi Veľkému, neskôr patrilo do Pergamskej ríše, ktorá v 2. storočí pred Kr. prešla dovbrovoľne pod správu Rimanov. V 1. storočí po Kr. mesto postihlo ničivé zemetrasenie, z ktorého sa už nespamätalo a ostala tu len malá dedina.

### Neskoršie dejiny
Až do 13. storočia, teda počas byzantskej doby bola táto malá dedina sídlom biskupa, v tejto dobe sa už nazývalo Lythri, čo je meno, ktoré sa vyvinulo zjednodušením od Erytrea. V nasledujúcom storočí už túto dedinu ovládali Turci. Podobne ako aj v ostatnej západnej Malej Ázií, aj v Lythri žili Gréci. V 17. storočí sa tu usadili aj noví grécki prisťahovalci z okolitých ostrovov. V roku 1920 tu žilo 1800 obyvateľov, všetko boli Gréci. V tejto dobe sa v Lythri nachádzali dva kostoly a viaceré grécke školy. V roku 1923 sa konala Grécko-turecká výmena obyvateľov, Gréci z Lythri sa usadili buď na ostrove Chios, ale tiež aj v Atike, kde založili mesto Nea Erythrea (Nová Erythraia). Do prázdnej dediny potom prišli hlavne moslimovia z Kréty, ktorí rozprávali iba po grécky, takže gréčtina je ešte dodnes používaná, hoci hlavne medzi staršími obyvateľmi.

## Zdroj
*Erythrai, Lythri, Ildir

Kategória:Starogrécke mestá
Kategória:Geografia Turecka
Nea Erythrea

**Nea Erythrea** (gr. *Νέα Ερυθραία* - doslova: Nová Erythraia, t.j. nový kraj mesta Erythrai) je časť obce Kifisia v kraji Atika v Grécku, neďaleko mesta Atény a mesta Pendeli. Žije tu 15 000 obyvateľov.

Sídlo bolo založené v roku 1923 po grécko-tureckej výmene obyvateľov, kedy sa tu usadili Gréci z dedín Erythraiského polostrova v kraji Iónia, kde sa nachádzalo aj mesto Erythrai. V roku 1927 tu bol postavený prvý kostol.

Kategória:Sídla v Grécku
Erythrai

**Erythrai** (-po starogrécky) alebo **Erythrae** (-po latinsky) môže byť starogrécke sídlo:
* v Iónii: dnes Ildırı
* v Boiótii: pozri Erythrai (Boiótia)
* v Lokride: pozri Erythrai (Lokris)
* v Malide: pozri Erythrai (Malis)

## Pozri aj
*Nea Erythrea (dnešné sídlo)
*Eritrea (lat. Erythr(a)ea)
Pohár európskych majstrov v ľadovom hokeji 1988/1989

24. ročník hokejového turnaja Pohára európskych majstrov. Víťazom turnaja sa stal klub HC CSKA Moskva.

## Systém a účastníci
Majstri európskych líg sezóny 1987/88. Súťaž organizovala IIHF. Súťaž sa hrala kvalifikáciou a neskôr 4 skupinami po 4 tímy, kde víťaz skupiny postupoval do finále. To sa hralo opäť vo skupine.

## Výsledky
### Kvalifikácia
Dva tímy 2. a 9. októbra 1986 odohrali kvalifikáciu o prvé kolo.

### Skpinová fáza
#### Skupina A
Skupina A sa hrala v dánskom meste Esbjerg. V aréne Skojtehal s kapacitou 4 195 divákov.

#### Skupina B
Skupina B sa hrala v holandskom meste Nijmegen, v aréne IJsstadium Heyendaal.

#### Skupina C
Skupina C sa hrala v rakúskom meste Klagenfurt am Wörthersee, v aréne Stadthalle.

#### Skupina D
Skupina D sa hrala v švajčiarskom meste Porza, v aréne Pista la Resega.

### Finále
Finálová skupina sa hrala v nemeckom meste Kolín nad Rýnom, v aréne Eisstadion an der Lentstraße.

#### Tabuľka

#### Najlepší hráči

## Ocenenia
**Ocenenie na postoch**

**All-Star-Team**

## CSKA MOSKVAvíťaz Pohára európskych majstrov
**Brankári:** Leonid Gerassimow, Alexei Iwaschkin

**Obrancovia:** Wjatscheslaw Fetissow, Alexei Gussarow, Alexei Kassatonow, Wladimir Konstantinow, Igor Krawtschuk, Wladimir Malachow, Igor Malychin, Igor Stelnow, Sergei Subow

**Útočníci:** Pawel Bure, Wjatscheslaw Bykow, Andrei Chomutow, Jewgeni Dawydow, Sergei Fjodorow, Waleri Kamenski, Pawel Kostitschkin, Wladimir Krutow, Igor Larionow, Sergei Makarow, Alexander Mogilny, Ihor Tschibirew, Igor Wjasmikin

**Tréner:** Wiktor Tichonow

Kategória:Ľadový hokej v 1988
Kategória:Ľadový hokej v 1989
Kategória:Súťaže v ľadovom hokeji
Tchien-kchung čcheng-š’

**Tchien-kchung čcheng-š’** (, , ang. *Sky City*) je budova vo výstavbe stredočínskej provincii Chu-nan. Jej výška je plánovaná na takmer 838 metrov, čím by prekonala súčasnú najvyššiu budovu sveta Burdž Chalífa. Celková investícia do bodovy by mala byť 650 miliónov €, výstavba má byť ukončená v apríli 2014.

## Opis budovy
Budova s celkovou výškou takmer 838 metrov má mať 202 nadzemných a 6 podzemných podlaží. Komplex má obsahovať vyše milión metrov štvorcových plochy, má v ňom bývať vyše 30 tisíc obyvateľov. Okrem 90 výťahov bude komplex obsahovať aj školy, kiná, nákupné centrá, nemocnicu, a vertikálnu farmu na pestovanie potravín pre obyvateľov veže.

## Výstavba
Výstavba veže bola odštartovaná 20. júla 2013. Projekt má byť dokončený v apríli 2014.

## Referencie

## Pozri aj
* Zoznam najvyšších budov sveta

Kategória:Mrakodrapy v Číne
Kategória:Architektúra z 2013
Sky City

**Sky City** môže byť:
*časť puebla Acoma Pueblo
*časť Letiska Štokholm-Arlanda, pozri pod Letisko Štokholm-Arlanda
*Tchien-kchung čcheng-š’
*zaniknutý obchodný reťazec v USA, pozri Sky City (obchod v USA)

## Pozri aj
*SkyCity
*Skycity
Laminácia

**Laminácia** môže byť:
* v geológii:
** v sedimentológii sedimentárna textúra charakteristická prítomnosťou tenkých (menej ako 1 cm) vrstvičiek (tzv. lamín), pozri laminácia (geológia)
** v metamorfnej petrológii súhlasnosť metamorfnej bridličnosti s pôvodnou vrstevnatosťou
* v materiálovej vede: proces tvorenia laminátu, pozri pod laminát

## Pozri aj
* laminovanie
Letisko Partizánske

**Letisko Partizánske** (ICAO skratka LZPT) je verejné vnútroštátne letisko s nepravidelnou dopravou nachádzajúce sa v blízkosti mesta Partizánske.

## Poloha
Nachádza sa v Regióne Horná Nitra, v západnej časti mesta Partizánske, v blízkosti mestskej časti Malé Bielice. 

## Charakteristika
Dvojica trávnatých vzletových a pristávacích dráh má dĺžku 1100 a šírku 100 m. 

## Externé odkazy
* Aeroklub Partizánske  – Oficiálna webstránka aeroklubu Partizánske s informáciami o letisku

Partizánske
Kategória:Doprava v Partizánskom
Simon

**Simon** môže byť:

* iná podoba mena Šimon, pozri Šimon (prvé meno)
* slovenský kníhviazač, reštaurátor knižnice v Banskej Bystrici, pozri Simon (kníhviazač)
* priezvisko, pozri Simon (priezvisko)

## Pozri aj
* Saint-Simon
* Fontaine-Simon
* Le Mesnil-Simon
* Simona
* Šimon
Elastomér

**Elastomér** alebo **elast** je prírodný alebo syntetický polymérny materiál, ktorý pozostáva z dlhých lineárnych makromolekulových reťazcov náhodne usporiadaných do prepletených klbiek, je veľmi elastický a má teplotu prechodu do sklovitého stavu nižšiu ako 20 stupňov Celzia. Inými slovami je elastomér súhrnné označenie pre kaučuky a kaučukom podobné látky.

Elastoméry pri vysokých teplotách nestrácajú elastické vlastnosti. Pri nízkych teplotách sa správajú elasticky ako oceľ, pri veľmi nízkych sú sú tvrdé ako sklo. Po uvoľnení napätia sa vracajú do pôvodnej formy (kaučuk, guma)

Elastoméry sa používajú v spojení s inými látkami na výrobu pneumatík, izolácií káblov, podlahových krytín, hadíc, obuvi, rukavíc, srdcových chlopní, kolenných punčoch, bedrových pásov a podobne.

## Zdroje
* 
* elastomér. In: 

Kategória:Polyméry
Majstrovstvá Európy II. divízie v pozemnom hokeji mužov 2013

**Majstrovstvá Európy II. divízie v pozemnom hokeji mužov 2013** boli v poradí 5. Majstrovstvá Európy II. divízie v pozemnom hokeji mužov. Bolo to druhé najvyššie kontinentálne podujatie v pozemnom hokeji mužov v roku 2013, ktoré organizuje Európska federácia pozemného hokeja (EHF). Konalo sa od 5.11. augusta 2013 vo Viedni, v Rakúsku za účasti 8 tímov. Najlepšie 2 družstvá postúpili do elitnej divízie Majstrovstiev Európy v roku 2015. Naopak, posledné 2 družstvá zostúpili do III. divízie.

Všetky zápasy sa odohrali na štadióne Wiener Hockeystadion, ktorý je domovským štadiónom klubu pozemného hokeja HC Viedeň.

## Kvalifikované družstvá
náhľad|Mužskí účastníci ME 2013
<div style="-moz-column-count:1; column-count:1;">



</div>

 Číslo udáva umiestnenie v medzinárodnom rebríčku FIH k 7. júlu 2013.

## Výsledky
### Základné skupiny
#### Skupina A

#### Skupina B

----

### 2. fáza
#### Skupina o 5.8. miesto

#### Semifinále

#### Stretnutie o 3. miesto

#### Finále

## Konečné poradie tímov

## Referencie

## Pozri aj
* Majstrovstvá Európy v pozemnom hokeji 2013
* Majstrovstvá Európy III. divízie v pozemnom hokeji mužov 2013
* Majstrovstvá Európy IV. divízie v pozemnom hokeji mužov 2013

## Externé odkazy
* ME II. divízie 2013 na oficiálnej stránke EHF 
* Oficiálna stránka ME II. divízie 2013  /
* Oficiálna stránka Rakúskej federácie pozemného hokeja 

Kategória:Pozemný hokej v 2013
Muži
Kategória:Športové podujatia vo Viedni
Kategória:2013 v Rakúsku